CELEX: 32022R0330
Language: hr
Date: 2022-02-25 00:00:00
Title: Uredba Vijeća (EU) 2022/330 od 25. veljače 2022. o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

25.2.2022   
               
               
                  HR
               
               
                  Službeni list Europske unije
               
               
                  L 51/1
               
            
         UREDBA VIJEĆA (EU) 2022/330
         od 25. veljače 2022.
         o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) br. 269/2014 (2) provode se mjere ograničavanja predviđene u Odluci 2014/145/ZVSP.
                  
               
                     (2)
                  
                  
                     Vijeće je 25. veljače 2022. donijelo Odluku (ZVSP) 2022/329 (3) kojom se mijenja Odluka 2014/145/ZVSP i predviđaju izmijenjeni kriteriji za uvrštenje na popis.
                  
               
                     (3)
                  
                  
                     Te izmjene obuhvaćene su područjem primjene Ugovora i stoga je za njihovu provedbu potrebno regulatorno djelovanje na razini Unije, posebno kako bi se osigurala njezina ujednačena primjena u svim državama članicama.
                  
               
                     (4)
                  
                  
                     Uredbu (EU) br. 269/2014 trebalo bi stoga na odgovarajući način izmijeniti.
                  
               
                     (5)
                  
                  
                     Kako bi se osigurala djelotvornost mjera predviđenih u ovoj Uredbi, ona bi trebala odmah stupiti na snagu,
                  
               DONIJELO JE OVU UREDBU:
         
            Članak 1.
            U članku 3. Uredbe (EU) br. 269/2014 stavak 1. zamjenjuje se sljedećim:
            
               
                  „1.   Prilog I. uključuje:
                  
                              (a)
                           
                           
                              fizičke osobe odgovorne za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičke osobe koje podupiru ili provode takva djelovanja ili politike ili koje ometaju rad međunarodnih organizacija u Ukrajini;
                           
                        
                              (b)
                           
                           
                              pravne osobe, subjekte ili tijela koji pružaju materijalnu ili financijsku potporu djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine;
                           
                        
                              (c)
                           
                           
                              pravne osobe, subjekte ili tijela na Krimu ili u Sevastopolju čije je vlasništvo preneseno protivno ukrajinskom pravu ili pravne osobe, subjekte ili tijela koji su imali koristi od takvog prijenosa;
                           
                        
                              (d)
                           
                           
                              fizičke ili pravne osobe, subjekte ili tijela koji pružaju materijalnu ili financijsku potporu ruskim donositeljima odluka odgovornima za pripojenje Krima ili destabilizaciju Ukrajine ili koji od njih imaju koristi;
                           
                        
                              (e)
                           
                           
                              fizičke ili pravne osobe, subjekte ili tijela koji provode transakcije sa separatističkim skupinama u ukrajinskoj regiji Donbasu;
                           
                        
                              (f)
                           
                           
                              fizičke ili pravne osobe, subjekte ili tijela koji pružaju materijalnu ili financijsku potporu Vladi Ruske Federacije, ili imaju koristi od nje, koja je odgovorna za pripojenje Krima i destabilizaciju Ukrajine; ili
                           
                        
                              (g)
                           
                           
                              vodeće poslovne osobe ili pravne osobe, subjekte ili tijela uključene u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine,
                           
                        te fizičke ili pravne osobe, subjekte ili tijela povezane s njima.”.
               
            
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. veljače 2022.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 78, 17.3.2014., str. 16.
         
         
            (2)  Uredba Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L 78, 17.3.2014., str. 6.).
         
            (3)  Odluka Vijeća (ZVSP) 2022/329 od 25. veljače 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 50, 25.2.2022., str. 1).